Streng reëls vir hommeltuie - Regering - Republikein
Spotprent vir 24 Mei 2018
24th of May 2018
Spotprent vir 23 Mei 2018
Spotprent vir 22 Mei 2018
22nd of May 2018
Spotprent vir 21 Mei 2018
21st of May 2018
Friday, May 25th, 15:24:05
Streng reëls vir hommeltuie
Regulerende raamwerk goedgekeur
21 April 2017 | Regering
Elvira Hattingh - Volgens 'n konsep regeringskennisgewing sal operateurs van hommeltuie dalk reeds so vroeg as vanaf 31 Mei wetlik verplig word om oor 'n vlieëniersertifikaat, wat deur die Namibiese Burgerlugvaartagentskap (NCAA) uitgereik is, te beskik.
Afgesien daarvan dat 'n aanvanklike en opvolg-lugvaartkennistoets eers geslaag moet word, sal daar ook aan verskeie nuwe reëls en regulasies voldoen moet word.
Dit sluit in dat hommeltuie nie snags gevlieg mag word nie, nie deur iemand beheer mag word wat onder die invloed van drank of dwelms is, of dit agt ure vantevore ingeneem het nie, en nie vinniger as 87 knope of 100 myl per uur of hoër as 400 voet bo die grond gevlieg mag word nie.
Die kabinet het op 18 April hierdie konsepraamwerk vir beheer oor hommeltuie goedgekeur. Dit is deur die ministerie van werke, vervoer en kommunikasie opgestel en sal deur die NCAA onder artikel 54 van die Burgerlike Lugvaartwet van 2016 toegepas word.
Volgens die regulasies mag iemand slegs 'n hommeltuig beheer as hulle oor 'n afstand-vlieëniersertifikaat beskik of onder die direkte toesig is van iemand wat oor só 'n sertifikaat beskik. Die hommeltuig moet volgens wet geregistreer wees.
Boonop moet die NCAA binne 14 dae van alle verkope van hommeltuie verwittig word.
Mense wat ouer as 18 jaar is en Engels magtig is, verstandelik en geestelik geskik is en die nodige lugvaartkennis het, kan vir 'n vlieëniersertifikaat aansoek doen.
Nog reëls vir die vlieg van hommeltuie sluit in dat daar nie in skemertoestande, of 30 minute vóór of ná sonsondergang of –opkoms, gevlieg mag word nie – behalwe as dit oor die vereiste sigbaarheidsligte beskik.
Dit moet minstens 500 voet onder wolke of 2 000 voet horisontaal weg van wolke af gevlieg word en mag nie oor mense gevlieg word wat nie op 'n manier beskerm word indien die tuig sou val nie. Die tuie mag nie vanuit 'n bewegende vliegtuig, motor of boot beheer word nie, tensy dit volgens die NCAA oor 'n ylbevolkte gebied is.
Dit mag nie naby lughawens gevlieg word nie en ook nie gebruik word om gevaarlike items te vervoer nie.
Operateurs moet die tuig te alle tye met die oog kan sien, hoewel 'n bykomende waarnemer ook hiermee kan help. Enige ongelukke met hommeltuie wat skade aan eiendom aangerig het wat meer as N$1 000 sal kos om te herstel, of ernstige beserings tot gevolg gehad het, moet binne 72 uur by die NCAA aangemeld word.
Voor 'n hommeltuig opstyg, moet daar eers seker gemaak word dit werk behoorlik en het genoeg batterykrag. Dit moet ook vir veiligheid ondersoek word en die omgewing moet eers vir moontlike gevare, vlugbeperkings en weerstoestande gefynkam word.
Streng boetes en selfs tronkstraf kan mense opgelê word wat die nuwe regulasies nie nakom nie.
Dit is nie duidelik of verdere gesprekke oor die toepassing van dié regulasies met ander belangegroepe gevoer gaan word en of dit terugwerkend toegepas gaan word op mense wat reeds hommeltuie besit nie.
Hoe en waar belangstellendes vir sertifikate aansoek kan doen, is nie duidelik nie – en ook nie of die sertifikaat slegs vir 'n sekere tydperk geldig gaan wees nie.
Namibië se sukses intiem verbind met dié van...
2 ure gelede | Regering
Die staatshoof, pres. Hage Geingob, het vanoggend in sy Afrikadag-boodskap aan Namibiërs hulde gebring aan die rol wat die Organisasie vir Afrika-eenheid (OAE), voorloper van...
Aardbewing skud Kamanjab wéér
Kamanjab is gister (Donderdag) vir die soveelste keer die afgelope maande deur 'n ligte aardbewing geskud.Donderdagoggend se aardbewing wat 4,6 op die Richterskaal geregistreer het,...
Hepatitis E-uitbreking in Omusatistreek
Sedert gister het die Omusatistreek 45 gevalle van Hepatitis E aangeteken, waarvan 10 deur laboratoriumtoetse bevestig is. Die meerderheid van dié gevalle is uit die...
Plaasvoorman skiet glo werker dood
Denver Kisting – 'n 65-jarige plaasvoorman verskyn na verwagting vanoggend (Donderdag) in die landdroshof op Mariental op 'n klag van moord.Dít kom nadat hy glo...
RCC: Kontrak met Chinese ongeldig
"Dit is aangegaan sonder die insette of goedkeuring van my as lynminister." Mnr. John Mutorwa; Minister van Werke en Vervoer
'n Huis vir Helena
1 dag gelede | Gebeure
Maria Eiseb - 'n Skoonmaker en ma van vyf was sprakeloos toe 'n huis in die Greenwell Matongo-woonbuurt in Katutura aan haar oorhandig is.Me....
STEM EN WEN
Tot 1 Junie het almal een SMS-stem om die Klein Dorp van die Jaar vir 2018 aan te wys.Kies uit:EenhanaOkahaoOniipaOranjemundDie vier finaliste sal hul dorpe...
Kalender 25 Mei
Nou aan die gang» Die Omba-galery, in samewerking met die John Muafangejo Art Centre (JMAC) bied 'n uitstalling deur voormalige studente en jong kunstenaars aan....
'Moenie NSFAF-geld terugbetaal'
Denver Kisting'n Studente-organi­sasie het gister te velde getrek teen die voorstel dat beurse van die Finansiële Hulpfonds vir Namibiese Studente (NSFAF) in lenings omskep word.Daarnaas...